how much are veneers Michigan
tooth veneers in Valdosta 31602
how much veneers cost in Austin 78759
Hispanic dental laser Bronx New York
veneers process in New Port Beach California
bridges for teeth in Foster City 94404
Male general dentistry Orlando Florida
Hispanic aesthetic dentistry in 29585 Padtoets: Dís mos kwaliteit dié | Maroela Media
Die Audi Q5. Foto: Verskaf
Ons het geruime tyd gelede ons eerste Audi vir ŉ toetsrit verwelkom by Maroela Media. ŉ Q5 2.0 TDI Quattro. Nogal ŉ “motor van die jaar”- finalis. Ek het heelwat ondervinding met Audi’s. Toe ek so tien jaar gelede nog in die Kaap gewoon het, wou ek bitter graag ŉ A4 1.8T outo gehad het.
Audi het ŉ sekere unieke eienskap. Nee, dit is nie net ŉ luukse Volkswagen nie. In die vroeë 2000’s het Audi die skare gelei in binneruimontwerp, bougehalte en materiale. Die jammerte daarvan was dat indien hulle nie mooi opgepas is nie sou die binneruim vinnig baie oud en beskadig kon lyk.
Die nuwe Q5 se binneruim stel geensins teleur nie. Dit is ergonomies amper perfek en die sitplekke verseker dat ŉ mens dadelik uiters gemaklik sit. Audi se instrumentasie is vir my nog altyd besonder mooi, en die paneelbord uiters elegant. Die Q5 se ontwerp in gewone 2.0 TDI-spesifikasie sonder die S-line-pakket lyk vir my wel effe vervelig. Dis wel net ek, want baie mense wil nie noodwendig ŉ skreeuende ontwerp met 22”-wiele hê nie.
Die ritgehalte is ook uiters luuks en gemaklik, sonder enige ondeunde bakrol.
Slegte paaie word met gemak genavigeer, en die binneruim laat jou voel asof jy in ŉ kokonnetjie toegedraai is, perfek beskerm van die elemente. Padhouvermoë is heeltemal goed vir dié klas voertuig. As ŉ mens ŉ Q5 wil hê wat op spore ry, dan is die SQ5 meer vir jou. Ek het ŉ kort stukkie grondpad gery met die Q5, en die Quattro-stelsel is regtig puik. ŉ Mens voel hoe hy werk teen 100 km/h as jy oor sagte sand ry. Die Q5-reeks het nou quattro ultra – al wat dit beteken is dat die agterste dryfas afgeskakel word wanneer dit nie gebruik word nie, en dus bied dit ŉ brandstofbesparing.
Die 2.0 TDI-enjin lewer 140 kW en 400 Nm. Dit is baie sterk vir ŉ 2.0-viersilinderturbodiesel. Die enjin is ook so goed gekalibreer dat dit by tye ŉ bietjie “plat” voel. Die kragkurwe is só perfek dat die enjin nie veel karakter het nie. Dit is ŉ goeie ding vir mense wat net lekker wil ry, en vir dié van ons wat van tyd tot tyd opgewonde wil raak, nie so nie. Audi se S-Tronic is soos altyd, puik. Ratwisselings is blitsvinnig en indrukwekkend glad.
Dit is vir my eintlik baie moeilik om die Audi Q5 op te som. Dit is ŉ puik voertuig. Dit is asemrowend afgerond binne en die enjin- en ratkaskombinasie is uiters bekwaam. Dit het net nie my hartsnare geroer nie … dalk sou die 2.0 TFSI my meer opgewonde maak? Die 3.0 TFSI SQ5 sou beslis…
Audi Q5 2.0 TDI quattro S tronic 140kW/ 400Nm 4.9ℓ/100km R698 000
Audi Q5 2.0 TDI quattro S tronic Sport 140kW/ 400Nm 4.9ℓ/100km R748 000
Audi Q5 2.0 TFSI quattro S tronic 185kW/ 370Nm 6.8ℓ/100km R747 500
Audi Q5 2.0 TFSI quattro S tronic Sport 185kW/ 370Nm 6.8ℓ/100km R797 500
Audi SQ5 3.0 TFSI quattro Tiptronic 260kW/ 500Nm 8.3ℓ/100km R1 044 000
Die reeks word gedek deur ŉ 1 jaar/ 100 000 km waarborg en 5 jaar/ 100 000 km omvattende instandhoudingsplan.
Volkswagen Tiguan 2.0 TDI 4Motion Highline 130kW/ 380Nm 6.4ℓ/100km 3 jaar/ 120 000km waarborg
5 jaar/ 90 000km diensplan R578 900
Jaguar E-Page D180 AWD 132kW 430Nm 5.6ℓ/100km 3 jaar/ 100 000km waarborg
5 jaar/ 100 000km omvattende instandhoudingsplan R629 716
Mercedes-Benz GLC 220d 4Matic 125kW/ 400Nm 5.5ℓ/100km 2 jaar/ onbeperkte km waarborg
6 jaar/ 100 000km omvattende instandhoudingsplan R706 010
Volvo XC60 D5 AWD Momentum 162kW/ 440Nm 5.7ℓ/100km 5 jaar/ 100 000km waarborg
5 jaar/ 100 000km omvattende instandhoudingsplan R726 106
Lexus NX 300 F-Sport 175kW/ 350Nm 7.9ℓ/100km 3 jaar/ 100 000km waarborg
4 jaar/ 100 000km omvattende instandhoudingsplan R797 500
Alfa Romeo Stelvio Q4 206kW/ 400Nm 7ℓ/100km 3 jaar/ 100 000km waarborg
6 jaar/ 100 000km omvattende instandhoudingsplan R817 900
Die mededingers is wydverspreid. Elkeen verskil baie van die ander. Hier sal persoonlike smaak ŉ reuserol speel in die keuse watter een jy wil koop. Ek dink die enigste probleem wat die Q5 wel het, is sy neef van Volkswagen, die Tiguan.
X-VW Groep Ondersteuner
Was van die 80’s seker een van die grootste VV / Audi aanhangers. Het al talle VW en Audi motors besit. (Drie op die oomblik)
Het ongelukkig totaal my aptyt vir die mpy verloor agv hulle motorsport ontwikkelingsprogram wat duidelik en eksplisiet uitspel dat wittes nie aansoek hoef te doen. Julle vervreem lojale kliënte, en julle sal my nie weer sien.